Diari Oficial de la Generalitat Valenciana


Sumari del DOGV 3438, del 19-02-1999 (1999/1335)

Informació pública de diverses modificacions puntuals del Pla General Municipal d’Ordenació d’aquest ajuntament.
----------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1335


Organisme emissor
:   Ajuntament d'Alacant

Tipus de document
:   Anunci

Informació pública de diverses modificacions puntuals del Pla General Municipal d'Ordenació d'aquest ajuntament. [1999/S1335]
  
El ple de l'Ajuntament, en sessió celebrada el dia 14 d'octubre de 1998, va acordar sotmetre a exposició pública, per termini d'un mes, les següents modificacions puntuals del vigent Pla General Municipal d'Ordenació.
  
A) Relatives a l'ordenació detallada del sòl urbà:
  
Obertura d'un nou viari entre els carrers del Greco i l'Albufereta i variació de les alineacions del carrer de l'Arc i del passatge de l'Ermini.
  
Ampliació de la secció d'uns trams dels carrers Linares i Alvarado.
  
Modificació de l'alineació del tram final de l'avinguda de la Costa Blanca.
  
B) Relatives a les normes urbanístiques:
  
Homogeneïtzació de la cartografia urbanística (article 5).
  
Flexibilització de les condicions de volum per a les edificacions dotacionals en el sòl no urbanitzable comú rústic (article 47).
  
Parcel·les amb distintes qualificacions i condicions per a impedir la possibilitat de deixar la parcel·la inedificable (article 51).
  
Prohibició d'obertura de buits en les parets mitgeres (article 59).
  
Especificació de les condicions dels tancaments en els límits (article 60).
  
Modificació automàtica de les normes urbanístiques si existeix variació de les normes d'habitabilitat i disseny (article 90).
  
Adequació de les condicions dels centres docents a la normativa sectorial pròpia (article 102).
  
Correcció d'un error material i reducció de la reculada de la testera en renovació de perifèries (article 129).
  
Aclariment i modificació de les condicions de la reculada en edificació oberta (article 141).
  
Modificació de les condicions dels elements ixents i dels tancaments en edificació oberta (article 142).
  
Permissibilitat d'ocupació total de la planta baixa i augment del fons edificable en el grau 2 en nuclis perifèrics (article 147).
  
Aclariment i modificació de les condicions de la reculada en habitatge unifamiliar (article 153).
  
Modificació de les condicions dels elements ixents i dels tancaments en habitatge unifamiliar (article 154).
  
Augment de l'ocupació màxima permesa en les parcel·les de segona residència (article 167).
  
Cosa que es fa pública perquè se'n prenga coneixement, d'acord amb el que disposen els articles 38 i concordants de la Llei 6/1994, de la Generalitat Valenciana, Reguladora de l'Activitat Urbanística, i es comunica que durant l'esmentat termini d'un mes, comptador a partir de la data de la publicació d'aquest edicte en el Diari Oficial de la Generalitat Valenciana, es podrà examinar l'expedient en el Servei d'Urbanisme i Medi Ambient (carrer Jorge Juan, 1, 3.ª planta), de 10 a 14 hores, i també formular les al·legacions oportunes.
  
L'acord d'exposició pública determinarà la suspensió de llicències de parcel·lació, edificació i demolició en aquelles zones per a les quals el contingut d'aquestes modificacions supose variació del règim urbanístic vigent. Aquesta suspensió durarà fins l'aprovació definitiva d'aquest expedient i, com a màxim, dos anys a partir de la publicació en el Diari Oficial de la Generalitat Valenciana.
  
Alacant, 9 de novembre de 1998.- L'alcalde, p. d. el regidor d'Urbanisme: José Ramón García Santos.
  
Ajuntament d'Elx